50/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c og dliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf S-kk-nf og O-kvk-nf M-kvk-nf A-kvk-nf og H-kvk-nf B-kvk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 26. janúar 2021, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 26. janúar 2021 í málinu nr. R[…]/2021 þar sem varnaraðila var gert að sæta gæsluvarðhaldi meðan mál hans er til meðferðar fyrir dómstólum, þó eigi lengur en til þriðjudagsins 22. febrúar 2021 klukkan 16 eða þegar dómur gengur í máli hans. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi en til vara að beitt verði vægari úrræðum eða að gæsluvarðhaldi verði markaður skemmri tími. Þá krefst hann málskostnaðar fyrir héraðsdómi og kærumálskostnaðar.

Niðurstaða

4 Varnaraðili hefur sætt gæsluvarðhaldi frá 21. júlí 2020 á grundvelli c og dliða 1. mgr. 95. gr. laga nr. 88/2008. Sakamál á hendur honum samkvæmt ákærum héraðssaksóknara og lögreglustjórans á Suðurlandi 10. og 16. september 2020 var þingfest 24. sama mánaðar. Með ákæru héraðssaksóknara er varnaraðili sóttur til saka fyrir brot gegn 1. og 2. mgr. 218. gr. b, 2. mgr. 218. gr. og 1. mgr. 106. gr. almennra hegningarlaga nr. 19/1940 en í ákæru lögreglustjóra eru honum gefin að sök brot gegn 231. gr., 232. gr., 233. gr., 244. gr. og 1. og 2. mgr. 257. gr. almennra hegningarlaga og 98. gr. og 1. og 3. mgr. 99. gr. barnaverndarlaga nr. 80/2002. Aðalmeðferð í málinu fór fram 20. og 21. janúar síðastliðinn. Í tengslum við sakamálið vann A geðlæknir 31. desember 2020 mat á sakhæfi varnaraðila. Kemur þar meðal annars fram að þótt geðheilsa varnaraðila hafi farið batnandi stafi nokkur hætta af honum séu geðræn einkenni hans ekki vel hamin.

5 Eins og greinir í hinum kærða úrskurði sýna rannsóknargögn að lögregla hefur ítrekað verið kölluð til vegna ofbeldis og hótana ákærða í garð einstaklinga, sem hann hefur mismikil tengsl við, á síðustu átta mánuðum áður en ákærði var úrskurðaður í gæsluvarðhald. Þar af var um að ræða fjögur tilvik í maí, júní og júlí 2020 þar sem varnaraðili er grunaður um líkamsárás sem talin er varða við 2. mgr. 218. gr. almennra hegningarlaga, líkamsárás og alvarlega hótun sem talin er varða við 106. gr. sömu laga auk tveggja annarra hótunarbrota. Með vísan til framangreinds, sakaferils varnaraðila og upplýsinga í matsgerð um geðheilsu hans verður staðfest sú niðurstaða héraðsdóms að fullnægt sé skilyrðum þess að varnaraðili sæti gæsluvarðhaldi á grundvelli c og dliða 1. mgr. 95. gr. laga nr. 88/2008.

6 Með hliðsjón af fjölda og alvarleika þeirra brota sem varnaraðili er samkvæmt framangreindu undir rökstuddum grun um að hafa framið verður ekki talið að 3. mgr. 95. gr. laga nr. 88/2008 standi því í vegi að gæsluvarðhaldi verði fram haldið um sinn. Það athugast að í kröfu sóknaraðila var þess krafist að varnaraðila yrði gert að sæta gæsluvarðhaldi til „þriðjudagsins 22. febrúar“ næstkomandi eða „þegar dómur gengur í máli hans“. Hið rétta er að framangreindan mánaðardag ber upp á mánudag. Verður varnaraðila samkvæmt því ekki gert að sæta gæsluvarðhaldi lengur en til mánudagsins 22. febrúar 2021 klukkan 16 eða þegar dómur gengur í máli hans.

7 Samkvæmt öllu framangreindu verður hinn kærði úrskurður staðfestur með þeim hætti sem í úrskurðarorði greinir.

8 Málskostnaður og kærumálskostnaður verður ekki úrskurðaður, sbr. 1. mgr. 234. gr. og 3. mgr. 237. gr. laga nr. 88/2008.

Úrskurðarorð:

Varnaraðili, X, sæti gæsluvarðhaldi meðan mál hans er til meðferðar fyrir dómstólum þó ekki lengur en til mánudagsins 22. febrúar 2021 klukkan 16 eða þegar dómur gengur í máli hans.